
Helo, a chroeso i fy nghyflwyniad. Fy enw i yw Cheryl Davies, cod myfyrwyr 2203989 a chod modiwl ECEY6005.
Byddaf yn siarad heddiw am gynaliadwyedd yn y blynyddoedd cynnar, gyda ffocws ar athroniaeth ac egwyddorion i gefnogi hwn trwy brofiadau i blant.
I ddechrau, hoffwn fyfyrio’n bersonol ar y prosiect wnes i gyfranogi mewn er mwyn cymryd rhan mewn gwobr John Muir trwy’r brifysgol.
Fe wnaeth hyn fy syfrdanu, a hefyd yn gwneud i mi deimlo’n eithaf trist, oherwydd er fy mod yn cerdded heibio’r afon Llynfi yn aml ar hyd y llwybr, nid wyf erioed wedi sylwi unrhyw o’r natur hon oherwydd nid wyf wedi cymryd amser i stopio ac arsylwi.
O hyn, rwyf wedi dysgu ei bod yn hawdd cymryd yr amgylcheddau naturiol hyn yn ganiataol, ac mae’n bwysig gwarchod yr amgylchedd naturiol i gynnal y bywyd gwyllt a’r adnoddau naturiol hyn. I warchod yr amgylchedd hwn, creodd fy merch a minnau fwydir adar a glöyn byw mas o blastig wedi’i ailgylchu, er mwyn gwarchod poblogaeth y creaduriaid hyn, ac amddiffyn yr ecosystem a bywyd gwyllt.
Llenwon ni’r poteli plastig a’r potiau ffrwythau hyn wedi’u hailgylchu gyda ffrwythau ffres gydag ychydig o ddŵr i’r gloÿnnod byw a chynghori gan y National History Museum (dim dyddiad), ac uwd amrwd ceirch a cheerios i’r adar yn unol â’r cyngor y RSPB (2013). Ar ôl hyn, wnaethon ni hongian nhw yn y coed lle rydym yn gallu arsylwi nhw gael eu defnyddio. 
Ar ben hynny, wnaethon ni creu tŷ chwilod mas o gardfwrdd wedi’i ailgylchu, ac adnoddau naturiol fel dail, glaswellt a ffyn. Fe wnaethom osod hwn mewn ardal lle gwelwyd llawer o bryfed, er mwyn darparu lle diogel i’r pryfed nythu, gaeafgysgu a chynyddu poblogaeth y pryfed hyn.
Mae’r prosiect hon wedi caniatáu i mi fyfyrio ar sut allai hyrwyddo cynaliadwyedd, a thrwy gynnwys y teulu. Mae wedi fy nysgu i arafu, arsylwi a gwerthfawrogi'r ardaloedd naturiol hyn a pha mor bwysig yw cadw'r rhain ar gyfer yr amgylchedd. Hefyd, mae wedi gwneud i mi fyfyrio ar blentyndod fy hun, a pa mor lwcus oeddwn i
fel plentyn, roedd rhan fwyaf o fy mhlentyndod mas yn yr awyr agored, dringo coed, chwarae mewn afon, archwilio ardaloedd naturiol a fy hoff atgof yw treillio amser yn y goedwig gyda fy nheulu achub grifft a phenbyliaid o byllau sych.
Er fy mod i wedi magu fy merch yn yr un ffordd yn yr awyr agored, a ninnau fel teulu yn ddwli archwilio meysydd newydd, nid oes unrhyw osgoi’r ffaith bod llawer o blant ar y cyfleodd dysgu ac archwilio yn yr amgylchedd awyr agored, ac rwyf wedi gweld hyn uniongyrchol trwy weithio gyda’r blynyddoedd cynnar am dros 20 mlynedd.
Ers gwneud y prosiect John Muir, rydym wedi bod yn arsylwi’r ardal fwy aml, ac rwyf wedi arsylwi a gwrando ar lawer o ystlumod hedfan i mewn i'r coetir y gallaf ei weld o'm gardd, a hefyd gwylio teulu o grehyrod yn bwydo pysgod yn yr afon, sydd wedi bod yn anhygoel i'w weld yr anifeiliaid hyn yn eu cynefinoedd naturiol.
Hefyd, rwyf wedi dysgu pa mor hyblyg fyddai hyn i ddysgu'r blynyddoedd cynnar, a pha mor bwysig yw gofalu am ein Daear, fel y mae gwybodaeth cenhedlaeth y dyfodol. Mae'n rhaid i ni, fel addysgwyr, ddysgu plant sut i warchod ein hamgylchedd a'u diogelu er mwyn amddiffyn eu dyfodol.
Wrth symud ymlaen, rydym yn mynd i ddechrau eistedd allan yn ein gardd yn fwy, a bwyta brecwast y tu allan yn y misoedd cynhesach i wrando ar gân hardd yr adar, ac arsylwi ar yr anifeiliaid sy'n byw yn ein plith, yn cynnal ein byd a'n bywydau, ac yn gwerthfawrogi eu swyddi pwysig llawer mwy a throsglwyddo'r wybodaeth hon i'r plant sydd yn fy ngofal.

Naw’r fyddaf yn symud ymlaen i’r ail ran o’r cyflwyniad hyn.

Yn ôl Elliott, Ärlemalm-Hagsér a Davis (2020, t.22) a Burke, Sanson a Van Hoorn (2018), mae’r cyflwr gwael presennol y byd o ran newid hinsawdd a heriau cymdeithasol ac economaidd, yn effeithio ar fywydau plant ledled y byd, oherwydd yr effeithiau datblygiad cyfannol y plentyn a goblygiadau gydol oes. At hyn, rhybuddia Iolo Williams (Williams, 2013) bod natur a byd gwyllt yn marw, a bod 90% o’n gweunydd dŵr wedi diflannu a 99% gweirgloddiau yng Nghymru ei hun dros y blynyddoedd oherwydd trachwant ac anwybodaeth yr hierarchaeth. Creda Williams yn gryf bydd yr effeithiau o hon yn effeithio ar ein cenhedlaeth i ddod oherwydd diffyg cynaliadwyedd.   

Cytunodd Unicef (dim dyddiad) a Save the Children (2024) â hyn, gan nodi bod bob plentyn ar y Ddaear yn cael eu cystuddio gan ddiraddio amgylcheddol, sy allu canlyniad mewn gofal iechyd a lloches o ansawdd gwael. Noda bod hyn yn newid plant, ac yn creu rhwystr i blant rhag tyfu i fyny i fod yn iach, wedi’u haddysgu ac i ffynnu.
Fodd bynnag, yn y gynhadledd a gynhelir gan Gynhadledd y Cenhedloedd Unedig ar yr Amgylchedd a Datblygu o’r enw ‘Copa’r Ddaear’ yn 1992, datgan bod gobaith am nod cyraeddadwy o gynaladwyedd rhyngwladol (United Nations, dim dyddiad). O hyn, datblygwyd hefyd yr 2030 Agenda ar gyfer Datblygiad Cynaliadwyedd (United Nations, 2023), 17 nod a thargedau ar gyfer datblygiad cynaliadwyedd byd-eang, gyda phartneriaethau ac undod ar ddefnyddiad o adnoddau ar gael i lwyddo i roi’r nodau hyn ar waith ar draws y byd.

Un o’r canlyniadau o hyn oedd Agenda 21, rhaglen weithrediad cynnig strategaethau newydd i'w mabwysiadu ar gyfer cynaliadwyedd byd-eang yn yr 21ain ganrif, gyda’r nod o sefydlu partneriaethau byd-eang, cynlluniau a pholisïau cenedlaethol, ac ymrwymiad gwleidyddol gyda chydweithrediad o'r lefel uchaf (United Nations Sustainable Development, 1992, t.3-5). Ymhelaethodd Tinney (dyfynnwyd yn Campion, 2020, t.462) ar hyn, gan nodi wrth i’r agenda hyn gael ei chyflawni, wnaeth gwledydd ledled y byd datblygu polisïau eu hun gan danategu’r cynigion o’r Agenda 21.

Serch hynny, er gwaethaf y glasbrint hwn o gamau gweithredu yn ffynnu ar ddechrau'r 2000au, wnaeth nifer o gymdeithasau sifil ddiddymu’r gweithredoedd hyn oherwydd gostyngiad mewn cefnogaeth wleidyddol, defnydd uchel o adnoddau a diwylliannau sefydliadol (Zacher et al. 2021). Yn debyg, creda Kveton et al. (2014) bod yr agenda hwn yn wynebu nifer o broblemau byd-eang, gan gynnwys mesur a gwerthuso’r gweithredoedd, diffyg dealltwriaeth a chytundeb gan arbenigwyr ar sut i gyflawni cynaliadwyedd.

Gellid un myfyrio ar y wybodaeth hon, gan edrych ar ystadegau byd-eang o ddirywiad cynaliadwyedd. Yn ôl World Health Organization (2023), rhwng 2030 a 2050 bydd tua 250,000 mwy o farwolaethau o ddiffyg maeth a straen gwres yn flynyddol oherwydd newid hinsawdd, ac yn cynorthwyo argyfyngau dyngarol fel llifogydd, tanau gwyllt a stormydd trofannol. Yn debyg, noda Dyment et al. (2014) a Parth et al. (2020) bod plant yn fwy tebyg i ddioddef o niwed i’r effeithiau a newidiadau byd-eang, gyda’r heriau cynaliadwyedd sy’n ein hwynebu nawr ac yn y dyfodol, ac yn mynnu bod angen i blant derbyn addysg cynaliadwyedd trwy addysgeg, i fod yn asiantau gweithredol am newid. 

Mae’r farn hon yn cysylltu â’r Ddeddf Llesiant Cenedlaethau’r Dyfodol Cymru (2015) (Legislation.gov, dim dyddiad). Noda o dan adran 16 yn y ddeddf hon, mae ffocws ar gynaliadwyedd, ac ar y gweinidogion Cymru i wneud cynlluniau a threfniadau i hyrwyddo’r datblygith o gynaliadwyedd.

Fodd bynnag, yn ôl Carter a MacKillop (2023), er bod y ddeddf hon yn y ddeddfwriaeth gyntaf ar gyfer datblygu cynaliadwy, mae tystiolaeth yn dangos bod diffyg mesurau neu ganllawiau a ddarperir ar gyfer gweithredu’r camau i gyflawni cynaliadwyedd. Cytuna Nesom a MacKillop (2021) gyda’r datganiad hyn, gan ddisgrifio’r ddeddf fel dyhead ac amwys heb unrhyw gefnogaeth neu arweiniad cenedlaethol.

Serch hynny, yn yr arweiniad Addysg ar gyfer Cynaliadwy Datblygu a Byd-eang Dinasyddiaeth (Llywodraeth Cymru, 2012, tt.5-15), y nod oedd  darparu pobl gyda’r addysg ar sgiliau i adnabod y canlyniadau o ein dewisiadau ffordd o fyw ar y Ddaear, gan integreiddio’r egwyddorion hyn trwy bolisïau, addysgu ac ymarfer.

Mae’r arweiniant hyn yn cysylltu ar 4 pwrpas y Cwricwlwm i Gymru (Llywodraeth Cymru, 2022) trwy’r pedwar diben, lle mae’n nodi’r datblygiad o ddinasyddion moesegol a gwybodus, trwy ddysgu trwy’r cwricwlwm i dangos eu hymrwymiad i gynaliadwyedd y blaned. 
Mae Tinney (2023, t.55) a Tang a Woolley (2023) yn ymhelaethu ar hyn ymhellach, gan nodi wrth i blant cysylltu ag ystod agored o gyfleoedd chwarae rhydd dan do ac yn yr awyr agored, mae hon gallu integreiddio’r dysgu trwy’r cwricwlwm, a hefyd rhagori’r cyfleoedd dysgu hyn â dysgu uniongyrchol.

Yn debyg, creda Ampartzaki, Kalogiannakis a Papadakis (2021) a Dankiw et al. (2023) dylai’r addysg blant gynnwys datblygiad o’r chwilfrydedd plant am eu byd, datblygu sgiliau meddwl plant ar gyfer ymchwilio i’w hamgylchedd a hyrwyddo’r addysg plant am y byd o’u gwmpas, y maent yn credu bydd yn creu dinasyddion wedi’u grymuso a fydd yn hyrwyddo dyfodol cynaliadwy yn weithredol. Mae hon hefyd yn cael ei datgan o dan Darged 13.3 o’r United Nations Sustainable Development Goals, lle nodi’r targed o welliant addysg ac ymwybyddiaeth o allu sefydliadol a dynol ar newid hinsawdd a chanolbwyntied ar rybuddion cynnar, lliniaru, addasu a lleihau effeithiau (United Nations, dim dyddiad(a), t.14).

Serch hynny, noda Tinney a Hirst (2018, t.108-110) a Gelmez Burakgazi a Reiss (2024) er bod yr Addysg ar gyfer Cynaliadwy Datblygu a Byd-eang Dinasyddiaeth (Llywodraeth Cymru, 2012) yn sicrhau’r addysg hon i blant, yn ychwanegol trwy’r Cwricwlwm i Gymru (Llywodraeth Cymru, 2022), dylai plant hefyd dysgu agweddau ehangach ar gynaliadwyedd megis y gydberthynas rhwng problemau diwylliannol, cymdeithasol, economaidd ac amgylcheddol o ran cynaliadwyedd. 
Ymhellach, creda Barrable (2019) i gyflawni’r dysgu hwn o gydgysylltiad, dylai plant cael cysylltiad rheolaidd â natur er mwyn dysgu am yr agweddau ehangach ar gynaliadwyedd fel y crybwyllwyd gan Tinney a Hurst (2018).

Fodd bynnag, noda Pinkelman et al. (2015) a Willockx a Dom (2022) bod heriau i ddysgu plant am gynaliadwyedd, fel cydbwyso blaenoriaethau mewn ysgolion a lleoliadau, oherwydd mae gan y sefydlodd yma nifer o gyfrifoldebau a thasgau a disgwyliadau academaidd drwy’r cwricwlwm. 

Serch hynny, mae’r wobr John Muir yn cefnogi’r addysgeg hyn a awgrymir ar gyfer plant yn y blynyddoedd cynnar, trwy gymryd agwedd ragweithiol ymarferol at wella ardaloedd yn ein hamgylchedd er mwyn hyrwyddo cynaliadwyedd gan gysylltu â natur, gwarchod a mwynhau mannau gwyllt (John Muir Award, 2013).
Mae’r wobr hyn yn cysylltu â’r arweiniant Addysg ar gyfer datblygu cynaliadwyedd (Unesco, 2024), trwy un o’u prif agweddau sy’n dysgu o natur, ac i fod yn asiantau newid allweddol. 

Un o’r damcaniaethau cynharach o’r pwysigrwydd hon oedd o Froebel, a ddatblygodd y feithrinfa gyntaf, ac a oedd yn eiriolwr dros undod a chysylltiad natur nid dim ond gyda’r amgylchedd ond gyda’r anifeiliaid a phlanhigion hefyd (Froebel Trust, dim dyddiad). Gall yr egwyddorion Froebel hefyd gallu cael eu tanategu mewn cwricwlwm ddiweddarach byd-eang, fel y Cwricwlwm i Gymru (Cefnogaeth Naturiol Cymru, 2022) gyda chysylltiad i natur trwy chwarae awyr agored a chynaliadwyedd, ysgolion coedwigoedd Sgandinafia (France 24, 2023) a’r addysgeg awyr agored Sweden (AP Archive, 2023).

Ymhellach, mae’r damcaniaeth Froebel yn debyg i syniadau Dewey (1933, dyfynnwyd yn Luff, 2018), gyda phrofiadau yn natur, chwilfrydedd a dysgu drwy brofiad ac arbrofi. 
At hyn, dyweda Davy (2019, t.12) a Steels (2016) wrth i blant cysylltu â natur o oedran ifanc, mae nifer o fuddion i hyn gan gynnwys bodloni eu chwilfrydedd naturiol, llwybrau niwral a chysylltiadau rhwng meddwl a chorff, a’r datblygiad o werthoedd, diwylliant a’u hunaniaeth unigol eu hunan. 

Mae’r farn hon gallu cysylltu â’r hierarchaeth o anghenion Maslow (Sprouts, 2017), trwy’r cysylltiad o natur mae’r angen o berthyn a diogelwch gallu gael eu diwalli trwy gadw’n ddiogel yn yr amgylchedd wrth archwilio, ar deimlad o berthyn trwy ddarganfod am y byd o’u gwmpas mewn ffordd ymarferol (Pichѐre a Cadiat, 2015, t.5-6).
 
Yn debyg, creda Hernandez Gonzalez (2023) a Sisson a Lash (2017) wrth gysylltu â’r gymuned ac amgylchedd lleol, mae hon yn hyrwyddo fforiadwyedd diwylliannol a hanesyddol, ac yn gallu meithrin ymddygiad a gwerthoedd cynaliadwyedd.

Gellid hefyd cysylltu’r damcaniaeth hon gyda’r system bioecolegol Bronfenbrenner. Creda Bronfenbrenner bod datblygiad dynol cynnar yn digwydd trwy ryngweithiadau o ansawdd uchel rhwng y plentyn a symbolau a gwrthrychau yn amgylchedd allanol y plentyn (Bronfenbrenner a Morris, 1998, dyfynnwyd yn Feriver et al. 2022). 

Fodd bynnag, mae rhwystrau i gysylltu â natur yn yr awyr agored i blant. Yn ôl Loebach et al. (2021) a Prioreschi a Norris (2022) mae plant heddiw yn fwy tebyg i wario mwy o amser yn cymryd rhan mewn gweithgareddau sgrin neu ddigidol yn lle ymchwilio’n awyr agored, ac adrodda Sandseter et al. (2020) a Chwarae Cymru (2022) dirywiad mewn chwarae awyr agored oherwydd mwy o draffig yn ardaloedd lleol y plentyn sy’n freuder i’w rieni a’i ofalwyr. 

At hyn, dyweda Estѐves-Mauriz et al. (2020) bod angen amddiffyn plant o atal clefydau a all ddeillio o lygredd sŵn a achosir gan gynnydd mewn traffig, ac yn ôl yr adroddiad “A Future of the World’s Children” wnaeth weithwyr proffesiynol datgan bod angen i bob gwlad fyd-eang rhoi plant yn y canol o benderfyniadau gan wrando ar eu lleisiau o ran datblygiad cynaliadwyedd (Clark et al., 2020).

Ymhellach, adrodda’r Llywodraeth Cymru (2023, t. 5) yn ysgolion yng Nghymru, bod diffyg cyfleoedd i blant brofi natur a chynefin, ac i ymchwilio neu warchod ardal leol, sy’n adran o’r wobr John Muir, a chafodd effaith wael ar sgiliau datblygol plant fel gorchfygu heriau a dewisiadau unigol. 

Mae’r adroddiad hon yn adlewyrchu angen i’r fath hyn o ddysgu cynyddu er mwyn cyflawni cynaliadwyedd, trwy ddealltwriaeth o’r cydgysylltiad rhwng bodau dynol a’r agweddau natur i gyd (Barrera-Hernández et al. 2020).

Mae diogelwch, chwarae ac addysg yn hawliau sylfaenol sy’n cael eu tanategu’n drwm yn y Crynodeb o Gonfensiwn y Cenhedloedd Unedig a’r Hawliau’r Plentyn (Llywodraeth Cymru, 2021), o dan erthygl 3, yr hawl i wneud yr hyn sydd orau i bob plentyn, erthygl 6, yr hawl i fywyd, datblygiad a goroesi, erthygl 12, yr hawl i barchu barnau’r plentyn, erthygl 24, yr hawl i iechyd, erthygl 27, safon byw ddigonol ac erthygl 29, nodau addysg a pharchu’r amgylchedd. 

I grynhoi, gellid un nodi’r pwysigrwydd i’r cenedlaethau’r dyfodol dysgu am gynaliadwyedd, dim ond i achub ein Daear a chyflawni cynaliadwyedd, ond i brofi gwell safon bywyd wrth iddynt dyfu. Wrth fyfyrio, mae bywyd naw’r lot yn wahanol yn barod o’n plentyndod hyd at blant heddiw o ran safon o fyw, amgylcheddau a ffyrdd o fyw. Mae’r cyfrifoldeb gyda ni, fel ymarferwyr i newid addysg plant am y byd o’u gwmpas a sut i’r plant y dyfodol cyflawni cynaliadwyedd am eu hun ac mewn cenedlaethau i ddod. 

Diolch yn fawr am wrando ar fy nghyflwyniad, os oes unrhyw gwestiynau gyda’ch, plîs ofyn. 

